January 2019 – Hasie Fantasties
Die Sensasie Van Die Silicone Ring
Desember het ek ‘n ring gesoek. Goedkoop, klein en iets wat ek nie gaan jammer oor wees as dit verloor nie. Ek wil gering wees as ek in die tuin werk of by die see baljaar. Vir my is die simbool van daardie ring op die vinger kosbaar. Ek gaan heeldag skryf as ek julle moet vertel wat my trouring vir my beteken. Nou ja, toe maak ek kennis met die silicone ring. Almal dra dit. Dis gemaklik, dit kan nie vashak nie en dis goedkoop. Elke persoon wat een het rant en rave daaroor, die dames wat dit verkoop kan nie genoeg praat oor hoe wonderlik dit is nie. En al wat hierdie Haas dink is….dit lyk soos ‘n skaaprekkie. Dit lyk soos daardie rekkies wat my oupa om die lammers se sterte gesit het sodat dit moet doodgaan en afval. Ek staan die goed in die vertoonkas so en kyk en ek wonder, hoe het iemand hierdie juweliers winkel oortuig om tussen hulle duisende rande juwele hierdie cheap shit te verkoop?
Dis die beste racket sedert daardie balance bracelet. Jy betaal oor die R200 vir ‘n rekkie en jy noem dit ‘n ring. Vir my maak so “ring” sin as jou man met sy hande werk waar ‘n regte ring kan vashak en dus gevaarlik wees. Ek, as vrou, gaan egter nie afstand doen van my blink ring nie. Of dit klein en goedkoop is of groot en duur, dit moet darem nie lyk of jy die “seals” uit jou kar-enjin gesteel het nie. Jy sal my nie gereeld op die band wagon sien nie, die deuntjie wat hulle speel moet blêrried goed wees voor ek op klim en hierdie een is nie. Vir my persoonlik lyk dit kommin. Daar, ek het dit gesê, dis uit en ek is jammer ek voel so want ek het regtig probeer hou van die goed. Dis die 2019 mode gier wat my mal maak en ek hoop dit kry gou einde.
Dit is nie biodegradable nie.
Posted on January 21, 2019 January 21, 2019 by Hasie FantastiesPosted in Afrikaans4 Comments
Posted on January 18, 2019 by Hasie FantastiesPosted in Eco Living, Going Green and Saving Nature8 Comments
Iets Wat My Laat Dink Het
Ek is mal hieroor. Dit het my diep geraak en ek hoop dit vat aan jou ook.
Posted on January 15, 2019 January 15, 2019 by Hasie FantastiesPosted in Afrikaans3 Comments
Dis ‘n Grappie Julle
Hallo! Die Hasie is nie heeltemal rooi op die nek die jaar nie. Sy kan nog Afrikaans en vandag se blog is om te share en share en asseblief share met ALMAL op Facebook. Vandag praat ek reguit met julle Boere/Blankes/Afrikaners op social media. Mense, wanneer het julle ‘n sin vir humor en julle maniere verloor? Ek het in my lewe nog nie so baie vieslike, knorrige goed saam gesien soos my mense op Facebook. Hulle is gereeld aan die baklei, val iemand aan wat jy duidelik kan sien het ‘n grap gemaak, raak sommer persoonlik met mekaar…man dis soos om twee vrouens te sien baklei, dis net waglik.
Wat op aarde gaan aan Volk? Wat het geword van eer en opregtheid en veral ons sin vir humor. Daar is niemand wat so vinnig ‘n grap kan maak oor ‘n slegte ding soos ‘n Boer nie. Ons rule met funny memes wat eg Afrikaans is en so waar dat jy jouself raak lees. Is dinge in ons land en wêreld nou al so rof dat ons geen lig in die donker kan sien nie? Of is dit die tyd waarin ons lewe waar almal feelings en rights het en elke klein dingetjie piss iemand af? O nee, ek is oor dit hoor. Ek het nie tyd om negatief te wees nie. Daar is te veel om te doen en ek hou te veel van myself om so vol gal te wees. Dit vat natuurlik al my wilskrag om NIE vir iemand te sê hulle kop is te diep in hulle gat nie en dis hoekom ek vet is, want social media gebruik al die wilskrag op en dan kan ek nie nee sê vir sweeties later nie.
Dis tyd dat jy bietjie begin luister hoe praat jy en die om jou. Luister fyn na wat jy sê en dink. Jy hou nie hiervan nie en jy hou nie daarvan nie, Eskom is ‘n bogger op, ons word vermoor, petrol is duur ens. As iemand jou vra hoe dit gaan met jou, begin jy jou sin met ‘n glimlag of ‘n sug? As jy vandag ‘n nuwe kar wen, het jy ‘n nuwe kar gewen of het jy onkoste by gekry? Is jy moeg na jy met iemand gesels het, is dit makliker om by die huis te bly? Dis dalk tyd dat jy dinge verander dan en al hoe mens dit doen is deur jouself te verander. Be the change you want to see.
Probeer 30 dae van dankbaarheid en lighten up julle knorrige ou donners.
Posted on January 15, 2019 by Hasie FantastiesPosted in AfrikaansTagged Afrikaans, Stay Positive. 8 Comments
Posted on January 14, 2019 by Hasie FantastiesPosted in Eco Living, Going Green and Saving NatureTagged Cleaning, Eco-Friendly, Environment, Stay Positive. 6 Comments